google/wiki40b huggingface dataset:
काजू

काजू (द्विपद नामकरण : Anacardium occidentale / आनाकार्द्यूम् ओक्सीदेन्ताले) एक प्रकार का पेड़ है जिसका फल सूखे मेवे के लिए बहुत लोकप्रिय है। काजू का आयात निर्यात एक बड़ा व्यापार भी है। काजू से अनेक प्रकार की मिठाईयाँ और मदिरा भी बनाई जाती है।
काजू का पेड़ तेजी से बढ़ने वाला उष्णकटिबंधीय पेड़ है जो काजू और काजू का बीज पैदा करता है। काजू की उत्पत्ति ब्राजील से हुई है। किन्तु आजकल इसकी खेती दुनिया के अधिकांश देशों में की जाती है। सामान्य तौर पर काजू का पेड़ 13 से 14 मीटर तक बढ़ता है। हालांकि काजू की बौनी कल्टीवर प्रजाति जो 6 मीटर की ऊंचाई तक बढ़ता है, जल्दी तैयार होने और ज्यादा उपज देने की वजह से बहुत फायदेमंद साबित हो रहा है। 
काजू का उपभोग कई तरह से किया जाता है। काजू के छिलके का इस्तेमाल पेंट से लेकर स्नेहक (लुब्रिकेंट्स) तक में होता है। एशियाई देशों में अधिकांश तटीय इलाके काजू उत्पादन के बड़े क्षेत्र हैं। काजू की व्यावसायिक खेती दिनों-दिन लगातार बढ़ती जा रही है क्योंकि काजू सभी अहम कार्यक्रमों या उत्सवों में अल्पाहार या नाश्ता का जरूरी हिस्सा बन गया है। विदेशी बाजारों में भी काजू की बहुत अच्छी मांग है। काजू बहुत तेजी से बढ़ने वाला पेड़ है और इसमे पौधारोपण के तीन साल बाद फूल आने लगते हैं और उसके दो महीने के भीतर पककर तैयार हो जाता है। बगीचे का बेहतर प्रबंधन और ज्यादा पैदावार देनेवाले प्रकार (कल्टीवर्स) का चयन व्यावसायिक उत्पादकों के लिए बेहद फायदेमंद साबित हो सकता है।
त्रिबिन्दु

त्रिबिन्दु (tripoint) या त्रिसीमा क्षेत्र (tri-border area) ऐसा भौगोलिक स्थान होता है जहाँ तीन देश या अन्य राजनैतिक भौगोलिक इकाईयाँ मिलें। अनुमानित किया जाता है कि विश्व में लगभग 176 त्रिबिन्दु हैं, जिनमें से क़रीब आधे नदियों, झीलों या सागरों पर स्थित हैं। जहाँ यह त्रिबिन्दु थल पर हैं वहाँ अक्सर स्तम्भों या अन्य निर्माणों द्वारा उन्हें अंकित किया जाता है।
2001 स्टुटगार्ट मास्टर्स

पुरुष एकल

टॉमी हास ने  मैक्स मिरन्यी को 6–2, 6–2, 6–2 से हराया।
रसायन एवं उर्वरक राज्यमंत्री, भारत सरकार

रसायन एवं उर्वरक राज्यमंत्री, भारत सरकार भारत सरकार में एक राज्य मंत्री हैं।
मुनस्‍यारी

नगर स्थापना

२०१३ में मुनस्यारी में चल रहे ग्रीष्मोत्सव में स्थानीय लोगों द्वारा इसे नगर पंचायत का दर्जा देने का प्रस्ताव पास किया गया। मुनस्यारी बाजार से लगी ग्राम पंचायतों ने इसके लिए अपनी सहमति भी दे दी थी। २८ फरवरी २०१४ को उत्तराखण्ड कैबिनेट की बैठक में मुनस्यारी, चौखुटिया और नौगांव को नगर पंचायत का दर्जा दिए जाने का फैसला हुआ। इसके कुछ समय बाद मुनस्यारी भ्रमण पर आए तत्कालीन मुख्यमंत्री हरीश रावत ने यहां नगर पंचायत के गठन की घोषणा कर दी थी। नगर क्षेत्र को मल्लाघोरपट्टा, तल्लाघोरपट्टा, बुंगा, सरमोली और जैंती ग्राम पंचायतों को मिलाकर बनाया गया था। ७ अक्तूबर २०१४ को इसकी आधिकारिक अधिसूचना जारी की गई, लेकिन ग्राम सभाओं के विरोध के चलते यह नगर पंचायत अस्तित्व में नहीं आ सकी। जून २०१५ में कई सरकारी अधिकारीयों ने क्षेत्र का भ्रमण कर स्थानीय ग्रामीणों से बात करने की कोशिश की। कोई नतीजा न निकलने पर २२ अगस्त २०१६ को नगर पंचायत गठन की अधिसूचना निरस्त कर दी गई।

भूगोल

जोहार घाटी के मुख पर बसा मुनस्यारी समुद्र तल से २२०० मीटर की ऊंचाई पर स्थित ८-९ ग्रामों का एक समूह है। गोरी गंगा मुनस्यारी से होकर बहती है। गोरी घाटी में स्थित जंगलों में पक्षियों की विभिन्न प्रजातियां रहती हैं।
वैसे तो मुनस्‍यारी का मौसम पूरे साल भर आनंदमय रहता है किन्‍तु अप्रैल से मई और सितम्‍बर से नवम्‍बर तक भ्रमण योग्‍य है। मुनस्‍यारी में वर्ष के चारों ऋतुओं का आनन्‍द लिया जा सकता है। बसंत ऋतु में यहां की छटा देखने लायक होती है। जून और जुलाई में यहां काफी बारिश होती है जिससे कभी-कभी रास्‍ते ब्‍लॉक हो जाते हैं। नवम्‍बर से फरवरी तक हालांकि भारी हिमपात होता है।

आवागमन

उत्तराखण्ड परिवहन निगम मुनस्यारी के लिए दिल्ली तथा देहरादून से बस सेवा का संचालन करता है। दिल्ली के आनन्द विहार से यह बस प्रतिदिन शाम ४ बजे चलती है, और हल्द्वानी, अल्मोड़ा, बागेश्वर तथा थल होते हुए मुनस्यारी पहुंचती है। देहरादून वाली बस सुबह छह बजे मदकोट से चलकर मुनस्यारी, थल, बेड़ीनाग, सेराघाट, अल्मोड़ा, हल्द्वानी होते हुए देहरादून को जाती है, जबकि देहरादून से रोज अपरान्ह चार बजे चलकर यह बस पहले पिथौरागढ़ आती है, और फिर पिथौरागढ़ से ओगला, जौलजीबी होते हुए शाम को एक चक्कर मुनस्यारी का लगाने के बाद रात में मदकोट रुकती है।
मध्य थाईलैण्ड

मध्य थाईलैण्ड थाईलैण्ड का एक क्षेत्र है जो चाओ फ्रया नदी के मैदानी क्षेत्र पर विस्तृत है। यह ईसान क्षेत्र (पूर्वोत्तरी क्षेत्र) से फेत्चबुन पर्वतमाला द्वारा विभाजित है। पश्चिम में यह बर्मा से तेनासेरिम पहाड़ियों द्वारा अलग किया जाता है। यह पुराने समय में अयुथया राज्य का केन्द्र था और आज भी थाईलैण्ड का सर्वाधिक आबादी वाला इलाक़ा है। राष्ट्रीय राजधानी बैंकॉक इसी क्षेत्र में है।
फिनोल

निर्माण

मोनोहाइड्रिक फिनोल कोयले और काठ के शुष्क आसवन से बनते हैं। इसी विधि से व्यापार का कार्बोलिक अम्ल प्राप्त होता है। कार्बोलक अम्ल का आविष्कार पहले-पहले रूंगे (Runge) द्वारा 1834 ई. में हुआ था। 1840 ई. में लॉरें (Laurent) को अलकतरे में इसकी उपस्थिति का पता लगा। इसका फिनोल नाम ज़ेरार (Gerhardt) द्वारा 1843 ई. में दिया गया था। 1867 ई. में वुर्टस (Wurts) और केक्यूले (Kekule) द्वारा फिनोल बेंजीन से पहले पहल तैयार हुआ था।
फिनोल तैयार करने की अनेक विधियाँ मालूम हैं, पर आज फिनोल का व्यापारिक निर्माण अलकतरे या बेंजीन से होता है। अलकतरे के प्रभाजी आसवन से जो अंश 170 डिग्री सें 230 डिग्री सें. पर आसुत होता है उसे मध्य तेल या कार्बोलिक तेल कहते हैं। सामान्य फिनोल इसी में नैपथलीन के साथ मिला हुआ रहता है। दाहक क्षार के तनु विलयन से उपचारित करने से फिनोल विलयन में घुलकर निकल जाता है और नैफ़्थलीन अवलेय रह जाता है। विलयन के गन्धकाम्ल या कार्बन डाईऑक्साइड द्वारा विघटित करने से फिनोल अवक्षिप्त होकर जल से पृथक् हो जाता है।

गुण

शुद्ध कार्बोलिक अम्ल सफेद, क्रिस्टलीय, सूच्याकार, ठोस होता है, पर, यह वायु में रखे रहने से पानी का अवशोषण कर द्रव बन जाता है, जिसका रंग पहले गुलाबी पीछे प्राय: काला हो जाता है। इसके क्रिस्टल 430 डिग्री सें. पर पिघलते हैं। यह जल में कुछ विलेय होता है। इसका जलीय विलयन निस्संक्रामक होता है और घावों तथा सर्जरी के उपकरणों आदि के धोने में प्रयुक्त होता है। फिनोल की गंध विशिष्ट होती है। यह विषैला होता है। अम्लों के साथ यह एस्टर बनाता है। इसके वाष्प को तप्त (390 डिग्री से 450 डिग्री सें.) थोरियम पर ले जाने से फिनोल ईथर बनता है। फिनोल के ईथर सरल या मिश्रित दोनों प्रकार के हो सकते हैं। फॉस्फोरस पेन्टाक्लोराइड के उपचार से यह क्लोरो बेंजीन बनता है। ब्रोमीन की क्रिया से यह ट्राइब्रोमो फिनोल बनता है। यह क्रिया मात्रात्मक होती है और फिनोल को अन्य पदार्थों से पृथक करने या फिनोल की मात्रा निर्धारित करने में प्रयुक्त होती है। फिनोल सक्रिय यौगिक है। अनेक अभिकर्मकों के साथ वह यौगिक बनता है। अनेक पदार्थों के संपर्क में आने से वह विशिष्ट रंग देता है, जिससे यह पहचाना जाता है।

उपयोग

फिनोल से सैलिसिलिक अम्ल और उसके एस्टर सैलोल आदि बड़े महत्व के व्यापारिक पदार्थ बनते हैं। इससे पिक्रिक अम्ल भी बनता है, जो एक समय बड़े महत्व का विस्फोटक और रंजक था। कृत्रिक रंजकों के निर्माण में भी कार्बोनिक अम्ल प्रयुक्त होता है। यह बड़े महत्व का निस्संक्रामक है। इससे अनेक जीवाणुनाशक, कवकनाशक, घासपात नाशक तथा अन्य बहुमूल्य ओषधियाँ आज तैयार होती हैं।
भारतीय क्रिकेट टीम के श्रीलंका दौरे

टेस्ट सीरीज

साल 1982 से अब तक 44 मैचों की 17 सीरीज हुई हैं। उसमें श्रीलंका ने 3 सीरीज जीते हैं।

वनडे सीरीज

साल 1979 से अब तक 158 मैचों की 75 (उसमें विश्व कप, ट्रॉफी, इतर) सीरीज हुई हैं। उसमें श्रीलंका ने 15 सीरीज और 2 आईसीसी टूर्नामेंट जीते हैं।

टी20ई सीरीज

साल 2009 से अब तक 14 मैचों की 13 (उसमें विश्व कप) सीरीज हुई हैं। उसमें श्रीलंका ने 1 विश्व कप जीता हैं। एक सीरीज ड्रॉ हुई हैं।
फंटूश (1956 फ़िल्म)

संक्षेप

राम (देव आनन्द) अपनी माँ और बहन के मौत के बाद पागल हो जाता है, इस कारण उसे पागलखाने में भर्ती कर दिया जाता है। जब वो पागलखाने से बाहर आता है तो वो करोड़ी लाल (के एन सिंह) के पास आ जाता है, जो उसे पैसों के लिए किसी भी तरह से मारने की कोशिश करता है। अंत में राम लाल उसकी ही बेटी, नीलु (शीला रमानी) से शादी कर लेता है।
नोहर

विवरण

यह बीकानेर से ११८ मील उत्तर-पूर्व में बसा है। यहां एक जीर्ण-शीर्ण किले के चिह्म अभी तक विद्यमान है। इस स्थान से १६ मील पूर्व में गोगामेड़ी नामक स्थान पर गोगासिद्ध की स्मृति में भाद्रपद के कृष्णपक्ष में मेला लगता है। इसकी उतरी सीमा हरियाणा के सिरसा जिले से तथा दक्षिण सीमा चूरू ज़िले से लगती है इसके पश्चिम में रावतसर व पूर्व में भदरा तहसील की सीमा लगती है
डायमैक्सियम नक्शा

डायमैक्सियम नक्शा (Dymaxion map) , फुलर नक्शा (Fuller map) अथवा डायमैक्सियम मानचित्र प्रक्षेप पूरे विश्व को प्रदर्शित करने हेतु निर्मित एक मानचित्र प्रक्षेप है। इस प्रक्षेप के निर्माण में स्थानान्तरणशील सतह एक आइक्सहेड्रॅन (एक साथ जुड़े बीस समतल सतहों वाली ज्यामितीय आकृति) होता है। अर्थात, मानचित्र निर्माण के लिए पृथ्वी को गोलाभीय ग्लोब पर कल्पित करने के स्थान पर आइक्सहेड्रॅन पर कल्पित करके द्विविमीय तल पर स्थानांतरित किया जाता है।
इस प्रक्षेप का निर्माण बकमिन्स्टर फुलर ने किया था और यह सर्वप्रथम प्रसिद्ध अमेरिकी पत्रिका लाइफ़ के 1 मार्च 1943 के अंक में उन्ही के एक लेख के साथ प्रकाशित हुआ जिसमें इसके विविध रूप और अनुप्रयोग प्रदर्शित किये गए थे।
फुलर ने इसके सर्वाधिकार हेतु 1944 में आवेदन किया और 1946 में उन्हें इसका सर्वाधिकार प्राप्त हुआ।

लक्षण

फुलर ने इस मानचित्र प्रक्षेप की रचना विश्व मानचित्र के विविध पहलुओं पर ज़ोर देकर उनके निरूपण हेतु बनाया 
यह प्रक्षेप, मानचित्र पर क्षेत्रफल और आकृति के बीच सामंजस्य स्थापित करने में बेहतर है। इसमें मर्केटर प्रक्षेप की तुलना में क्षेत्रफल का विरूपण काफी कम होता है और अन्य, क्षेत्रफल सही प्रदर्शित करने वाले नक्शों, की तुलना में इसपर आकृति अधिक शुद्ध रहती है।
इस नक़्शे के दिग्विन्यास की कोई निश्चित दिशा नहीं है, अर्थात इसमें ऐसा कुछ नहीं कि किसी ख़ास तरीके से इसे दीवाल पर टांगा जाय तो ऊपर उत्तर दिशा (या किसी विशेष छोर पर कोई निश्चित दिशा) होगी। 
इसका प्रयोग वैश्विक स्तर पर मानव प्रवास अथवा विभिन्न प्रजातियों के प्रसरण को दिखाने के लिए सफलता पूर्वक किया गया है।
तिरंगा

तिरंगा ध्वज उन झण्डों को कहते हैं जिनमें तीन विभिन्न रंग की पट्टियाँ हों। ये पट्टियाँ छोटी-बड़ी या समान हो सकती हैं; क्षैतिज या उर्ध्व विभाजित हो सकती हैं। भारत का तिरंगा झण्डा इसका एक उदाहरण है।
पाकिस्तान की सेनेट के अध्यक्ष

मुख्य उद्देश्य

सेनेट के गठन का मुख्य उद्देश्य पाकिस्तान की सभी संघीय इकाइयों(प्रांतों व प्रदेशों) को एक मंच पर प्रतिनिधित्व देना है(इस संदर्भ में इसे पाकिस्तान में राज्यसभा के द्वंधी के रूप में दखा जा सकता है)। निचले सदन यानी नेशनल असेंबली में मौजूद हर प्रांत से बराबर संख्या में प्रत्येक के प्रतिनिधित्व का अवसर इस सदन में दिया जाता है। वर्तमान समय में सेनेट में कुल 104 सीटें हैं जिनमें से 18 महिलाओं के लिये अरक्षित हैं। इसमें चार प्रांतों में से प्रत्येक के लिये जनसंख्या से निर्आधार 14 सदस्य हैं, और फाटा के लिये 8 सदस्य हैं

इतिहास

पाकिस्तान की आजादी के बाद पाकिस्तान की पहली संविधानसभा जो कि दिसंबर 1945 में चुनी गई थी, की जिम्मेदारियों में यह बात महत्वपूर्ण था कि नवस्वतंत्र राज्य पाकिस्तान का संविधान बनाया जाए। विधानसभा ने सर्वसम्मति से 12 मार्च सन् 1949 को उद्देश्य संकल्प(क़रारदाद-ए-मक़ासद) पारित किया, जिसके आदर्शों पर नए संविधान की स्थापना की जानी थी। इससे पहले कि यह सभा उद्देश्य संकल्प के मुताबिक नया संविधान बना पाती, अक्टूबर 1954 में इस सभा को भंग कर दिया गया। नव-गठित संविधानसभा ने मई 1955 में अपने गठन के बाद नया संविधान गठन किया जो 29 फरवरी 1956 को पारित किया गया और 23 मार्च 1956 को लागू कर दिया गया, इस संविधान के अनुसार देश में संसदीय शासन स्थापित किया गया। 14 अगस्त 1947 से 23 मार्च 1956 तक पाकिस्तान में भारत सरकार अधिनियम, १९३५ बतौर संविधान लागू था।
7 अक्टूबर 1958 को देश में सैन्य शासन लागू कर, संविधान को निलंबित कर दिया गया। सैन्य सरकार ने फरवरी 1960 को एक संवैधानिक आयोग का गठन किया जिसने 1962 के संविधान को गठित किया। इस संविधान के तहत देश में अध्यक्षीय प्रणाली(राष्ट्रपति प्रणाली) लागू किया गया। 25 मार्च 1969 को इस संविधान को भी 1970 की संवैधानिक आपदा के दौरान निलंबित कर दिया गया और आपातकाल घोशित कर दिया गया।
1973 तक पाकिस्तान की संसद एक सदनीय थी। 1971 में बांग्लादेश स्वतंत्रता युद्ध के पश्चात जब पाकिस्तान टूट गया तब पाकिस्तानी सियासी समुदाय में इसके टूटने के कारणों में एक कारण यह भी समझा गया की सरकारें छोटे राज्यों को ध्यान नहीं देता था। अतः 1970 की अंतरिम विधानमंडल ने 1973 का संविधान गठन किया जिसे 12 अप्रैल 1973 को पारित किया गया और 14 अगस्त 1973 को इस्लामी गणराज्य पाकिस्तान में पूरी तरह से लागू कर दिया गया जिसके अनुसार पाकिस्तान में द्वीसदनीय संसदीय प्रणाली स्थापित की गई। तथा, पहली बार 1973 के संविधान द्वारा एक उच्चसदन, यानी सीनेट को सेवानिवृत्त नियायमूर्ती हबीबुल्लाह खान की अध्यक्षता के साथ, स्थापित किया गया, जो की 1977 कतई पद पर रहे, ताकि सभी छोटे राज्यों को बड़े राज्यों के तरह प्रतिनिधित्व मिल जाए। साथ ही यह भी प्रावधान है की लागू होने हेतु, किसी भी विधेयक को, मजलिस-ए शूरा के दोनों सदनों में पारित होना अनिवार्य किया गया है।
मिथ्या संकेत

मिथ्या संकेत की विशेषताऎ

(अ) प्रवाह तालिका अथवा अन्य किसी साधन से मिथ्या संकेत से प्रोग्राम को प्रोग्रामिंग भाषा मे कोडिंग करना अपेक्षाकृत अधिक सुविधाजनक होता है।

(ब) प्रवाह तालिका की तुलना मे मिथ्या संकेत मे प्रोग्राम डिजाइन करने से प्रोग्राम मे कोइ भी सुधार करना अत्यन्त सुविधाजनक होता है। प्रवाह तालिका को ऎसी परिस्थिति मे दुबारा ही बनाना पडता है।

(स) इसे सरलता से पढा और समझा सकता है।

(द) इसे लिखने मे कम समय और श्रम लगता है।

मिथ्या संकेत की परिसीमाए

(अ) मिथ्या संकेत मे प्रोग्राम के डिजाइन का रेखांकन नही होता है।

(ब) मिथ्या संकेत मे प्रोग्राम को डिजाइन करने के विशेष नियम नही होते इनका मानकीकरण नही होने के कारण विभिन्न प्रोग्रामर अपनी सुविधानुसार ही इसका प्रयोग करते है।
पात्रिमोनियो हिस्टॉरिको एस्पानियॉल

पात्रिमोनियो हिस्टॉरिको एस्पानियॉल (स्पेनी भाषा में: Patrimonio histórico español) विशेष रूप से स्पेन के राष्ट्रीय विरासत से संबंधित स्थलों के लिए प्रयोग किया जाने वाला शब्द है। स्पेन के संस्कृति मंत्रालय के अधीन के विशेष विभाग है जिसका नाम सबडाइरेक्श्योन जनरल दे जेनेरल प्रोतेक्श्योन देल पात्रिमोनिओ हिस्टोरिको (स्पेनी भाषा में: Subdirección General de Protección del Patrimonio Histórico या समान्य रूप से समझने के लिए ऐतिहासिक विरासत का संरक्षण विभाग है), जो राष्ट्रीय विरासत के अंतरगत संरक्षित स्थलों सूची तय्यार करता है।
यह शब्द बिएन दे इंतेरेस कल्चरल (संक्षिप्त रूप में बी० आई० सी०) से शब्दार्थ में समान है क्योंकि दोनों ही में अचल विरासत की वस्तुओं जैसे कि ऐतिहासिक स्मार्क या ऐतिहासिक बाग़ आदि। इसके अतिरिक्त विरासत की वस्तुओं में हस्तांतृत वस्तुएँ जैसे कि पुरातत्व से जुड़ी वस्तुएँ, पुराने दस्तावेज़ और कला से जुड़े कार्यों की प्रतियाँ। स्पेन की प्रणालि अर्थ-केन्द्रीय है और विभिन्न स्थानीय लोग अपने और पर पंजीकरण करते हैं।
२००९ स्काल्फ़ोगेल हिमस्खलन

२००९ स्काल्फ़ोगेल हिमस्खलन साल्डेन आस्ट्रिया में आया एक हिमस्खलन है जो ३ मई २००९ को आया था।
बिपिन चन्द्र

बिपिन चन्द्र (१९२८ – ३० अगस्त २०१४) आधुनिक भारत के इतिहास के इतिहासकार थे। प्रोफेसर बिपिन चन्द्र भारत के स्वतंत्रता संघर्ष और आधुनिक इतिहास लेखन परंपरा में मार्क्सवादी चिंतन धारा के इतिहासकार थे।

आरंभिक जीवन

बिपिन चन्द्र का जन्म १९२८ को कांगड़ा, हिमाचल प्रदेश में हुआ था।

निधन

लंबी बीमारी के चलते ३० अगस्त २०१४ को बिपिन चंद्र की उनके आवास पर गुड़गांव में मृत्यु हो गयी।

इन्हें भी देखें

इतिहासकार
अनुरोध (पत्रिका)

अनुरोध हिन्दी की एक पत्रिका है।
2004 पायलट पेन टेनिस

महिला युगल

नादिया पेत्रोवा /  मेघन शघुनैसी ने  मार्टिना नवरातिलोवा /  लीज़ा रेमंड को 6–1, 1–6, 7–6(4) से हराया।
मैच

मैच दो टीमों के बीच खेले जाने वाले खेल को कहा जाता है।

मैचों के प्रकार

मैच निम्न खेलों में खेले जाते हैं।

क्रिकेट मैच

मुख्य लेख:क्रिकेट-
क्रिकेट का पहला मैच लगभग 16वीं शताब्दी में खेला गया था। इनमें 2 टीमों के बीच मैच खेला जाता था। क्रिकेट में प्रत्येक टीम में 11 सदस्य होते हैं।

फुटबॉल

मुख्य लेख :फुटबॉल-
फुटबॉल में भी 11 खिलाड़ी होते हैं तथा 2 टीमों के बीच खेला जाता है।
अल-एज्मान

अल-एज्मान या अल-इज्मान; Ajman (tribe) (अरबी: العجمان, एकवचन "अजमी") العجمي मध्य-पूर्वी अरब प्रायद्वीप में एक अरब जनजातीय संघ है, जिसके सदस्य सऊदी अरब, कतर, संयुक्त अरब अमारात और कुवैत  में फैले हुए हैं।
क्वींस स्पोर्ट्स क्लब

क्वींस स्पोर्ट्स क्लब ज़िम्बाब्वे के बुलावायो नगर में स्थित एक बहुद्देशीय स्टेडियम है। इसे मुख्यतः क्रिकेट मैच खेलने के लिये उपयोग किया जाता है।
तथाचार्य

जन्म स्थान व परिवार

तथाचार्य विजयनगर के महा ज्ञानी पंडित त्रिकालभक्त और उसकी की पत्नी तथिनी का पुत्र था। तथाचार्य का जन्म राजस्थान मे जयपुर मे हुआ था। तथाचार्य के बड़े भाई का नाम अनंत कुमार अन्नाचार्य था, जिसके पास भगवान से सम्पर्क करने की शक्ति थी। अनंता लक्ष्मी तथाचार्य की छोटी बहन थी।

राजपुरोहित बनने की कथा

तथाचार्य जब भारत घूमने गया तो उसे कई ज्ञानी लोग मिले जो तथाचार्य के गुरु बने। फिर आखिर मे वह विजयनगर आया व राजा कृष्णदेवराय के पिता तुलुव नरस नायक से मिला व वह राजा तुलुव का राजपुरोहित बना।

तेनाली रामा से शत्रुता

कृष्णदेवराय के राजा बनने के बाद तथाचार्य तेनाली नगर गया। वह अपने भक्तो को दर्शन देते पालकी मे जा रहा कि तेनाली रामा किसी सब्ज़ीवाले से झगड़ रहा था। गलती से रामा की के गले पर सर्प आ गया तो रामा ने डरकर वह सर्प फेन्का व सर्प तथाचार्य के गले पर आ गया तो सभी पालकी उठाने वाले लोग भाग गए तो तथाचार्य नीचे कीचड़ मे गिर गया व तथाचार्य ने रामा को बहुत डाँटा। तब रामा व तथाचार्य की शत्रुता हो गई।
हार्वर्ड-क्योटो

हार्वर्ड-क्योटो पद्धति, संस्कृत, तथा देवनागरी लिपि में लिखी जाने वाली अन्य भाषाओं के ऑस्की में लिप्यन्तरित करने हेतु एक प्रक्रिया है। यह मुख्य रूप से अनौपचारिक रूप से ईमेल में तथा इलेक्ट्रॉनिक टैक्स्टों में प्रयोग किया जाता है।
बहुत दिन बीते

बहुत दिन बीते हरिवंश राय बच्चन की एक कृति है।
जी ७७ राष्ट्र समूह

सदस्य राष्ट्र

मानचित्र में संस्थापक सदस्य गहरे हरे रंग में दिखाये गये हैं, एवं उनकी सूची नीचे दी गई है। मार्च, २००८ तकी की प्रभावी सदस्य सूची गहरे और मध्यम हरे रंग में दिखायी गयी है। पूर्व सदस्य देश हल्के हरे रंग में दिखाये गये हैं। कोष्ठक मं दिये गये वर्ष में देश ने अध्यक्षता की है। देखें सदस्यों की आधिकारिक सूची। (इन सभी में से जी-२४ के सदस्य मोटे अक्षरों में लिखे गये हैं।)
तनाव (चिकित्सा)

तनाव (Stress) मनःस्थिति से उपजा विकार है। मनःस्थिति एवं परिस्थिति के बीच असंतुलन एवं असामंजस्य के कारण तनाव उत्पन्न होता है। तनाव एक द्वन्द है, जो मन एवं भावनाओं में गहरी दरार पैदा करता है। तनाव अन्य अनेक मनोविकारों का प्रवेश द्वार है। उससे मन अशान्त, भावना अस्थिर एवं शरीर अस्वस्थता का अनुभव करते हैं। ऐसी स्थिति में हमारी कार्यक्षमता प्रभावित होती है और हमारी शारीरिक व मानसिक विकास यात्रा में व्यवधान आता है।
राष्ट्रीय शर्करा संस्थान

इतिहास

भारत सरकार द्वारा 1920 में नियुक्त, भारतीय शर्करा समिति ने सर्वप्रथम यह सिफारिश की थी कि शर्करा प्रौद्योगिकी में अनुसंधान के लिये एक अखिल भारतीय संस्थान की स्थापना की जाए। 1928 में कृषि में रॉयल आयोग और 1930 में टैरिफ बोर्ड ने भी एक केंद्रीय शर्करा अनुसंधान संस्थान की आश्यकता पर बल दिया था। तदनुसार भारत सरकार ने हरकोर्ट बटलर प्रौद्योगिकी संस्थान (एच.बी.टी.आई) कानपुर के शर्करा अनुभाग का अधिग्रहण करके अक्तूबर 1936 में कानपुर में शर्करा प्रौद्योगिकी के इंपीरियल संस्थान की स्थापना की। यों तो शर्करा प्रौद्योगिकी के इम्पीरियल संस्थान का प्रशासनिक नियंन्त्रण इंपीरियल कृषि अनुसंधान की इंपीरियल परिषद के अधीन रखा गया था। किन्तु वह एच बी टी आई के भवन में ही कार्य करता रहा। 1944 में भारतीय केन्द्रीय गन्ना समिति को सौप दिय गया।
भारत क स्वाधीन होने पर संस्थान का नाम बदल कर भारतीय शर्करा प्रौद्योगिकी संस्थान (आई.आई.एस.टी.) रख दिया गया। उद्योग (विकास और विनियम ) अधिनियम 1951 क उपबंधो क अधीन शर्करा उद्योग की विकास परिषद् के बनने पर भारतीय केंद्रीय गन्ना समिति के कार्यो को कम कर दिया गया और पहली जनवरी, 1954 को संस्थान का प्रशासनिक नियंत्रण भारत सरकार क तत्कालीन खाद्य और कृषि मंत्रालय को सौप दिया गया। अप्रैल , 1957 में इस संस्थान का नाम पुनः बदल कर राष्ट्रीय शर्करा संस्थान (एन . एस . आई ) कर दिया गया। 1963 में यह संस्थान एच. बी. टी. आई. से हटा कर कल्याणपुर स्थित अपने वर्तमान परिसर में आ गया।
हेलमट नेस्पिटल

हेलमट नेस्पिटल का भाषा ज्ञान

हेलमट नेस्पिटल ने भारतविद्या, ईरानविद्या, रूसी, तुर्की और स्वर-विज्ञान की शिक्षा हम्बोल्ट बर्लिन विश्वविद्यालय (1955-1960) में प्राप्त की। उन्होंने चार्ल्स विश्वविद्य, प्राग, चेक गणराज्य से पी एच डी की शिक्षा 1965 में पूरी की जहाँ दक्षिण एशियाई भाषाओं और साहित्य का उन्होंने विशेष रूप से अध्ययन किया। इसके साथ-साथ उन्होंने सामान्य तथा तुलनात्मक भाषाविज्ञान और स्लावी भाषाओं के स्वर-विज्ञान का अध्ययन किया। 1980 में उन्होंने ने अपने पी एच डी के शोधकार्य की बर्लिन की फ़्री युनिवर्सिटी में ज़ोरदार वकालत की। 1982-1990 के बीच वे सामान्य तथा भिन्न भाषाविज्ञान और जर्मन बतौर विदेशी भाषा के बैम्बर्ग विश्वविद्यालय, जर्मनी में प्रोफ़ेसर रहे थे। 1990 से उन्होंने बर्लिन में प्रोफ़ेसर पद प्राप्त किया।

प्रकाशन

हेलमट नेस्पिटल ने कई पुस्तकें और चालीस से अधिक शोधपत्र कई दक्षिण एशियाई भाषाओं और उनकी समस्याओं पर लिखी हैं। उन्होंने इन भाषा साहित्यों पर भी लिखा है। यह भाषाएँ हिन्दी, उर्दू और बंगाली हैं और कुछ हद तक गुजराती, मराठी, पंजाबी, नेपाली और तमिल हैं। इसके अलावा हेलमट ने में से कई भाषाओं साहित्य और फ़िल्मी पटकथाओं का जर्मन में अनुवाद किया। दक्षिण एशियाई भाषाओं पर उनकी एक महत्वपूर्ण किताब हिन्दी और उर्दू में भविष्य काल प्रणाली है जो 1981 में जर्मन भाषा में छपी है। उनके कई प्रकाशनों का लक्ष्य जर्मन और अन्य भाषाओं की भिन्नता की जांच और प्रयुक्त तथा सामान्य भाषाविज्ञान की समस्याओं को बयान करना था।

भारत और दक्षिण एशिया से लगाव

हेलमट नेस्पिटल को 32 भाषाओं का अच्छा ज्ञान था, जिनमें 12 दक्षिण एशिया की भाषाएँ थी। वह लगातार भारत में रहकर शोधकार्य या शिक्षा एवं छात्रों को संबोधित करते थे। 1974 में उन्हें "हिन्दी भाषा के विदेशी विद्वान" के रूप में पुरस्कार दिया गया।

देहान्त

नवम्बर 24, 2014 को हेलमट नेस्पिटल का देहान्त हो गया था।
१७४२ ईसा पूर्व

१७४२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७४२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
माउण्टस्पर

यह एक प्रमुख ज्वालामुखी हैं।
कूटस्थ

कूटस्थ, भारतीय दर्शन में आत्मा, पुरुष, ब्रह्म तथा ईश्वर के लिए प्रयुक्त शब्द। यह परम सत्ता के स्वरूप को व्यक्त करता है। कूटस्थ का अर्थ है कूट का अधिष्ठान अथवा आधार। जो वस्तु ऊपर से अच्छी प्रतीत होती है किंतु अंदर से दोषपूर्ण है, उसे कूट कहते हैं। दर्शन में कूट शब्द माया अथवा प्रकृति के लिए प्रयुक्त हुआ है; माया जीवों के जन्म, मरण, अज्ञान, दु:ख आदि का कारण होने से अनेक दोषों से परिपूर्ण है। माया का अधिष्ठान होने के कारण आत्मा, ब्रह्म अथवा ईश्वर कूटस्थ कहे गए हैं। कूटस्थ का एक दूसरा अर्थ यह भी है कि जो राशि अथवा ढेर की भाँति निष्क्रिय रूप से स्थित हो। माया आदि अनेक प्रकार से स्थित होने के कारण ब्रह्म कूटस्थ कहलाता है।
कूटस्थ होने के कारण ब्रह्म अचल और नित्य है। वह सदा एक रूप में रहनेवाला पारमार्थिक तत्व हैं। शंकराचार्य के अनुसार ब्रह्म में परिणाम अथवा परिवर्तन संभव नहीं है क्योंकि वह कूटस्थ है। वह बिना परिवर्तित हुए ही अपनी माया शक्ति द्वारा जगत्‌ आदि अनेक रूपों में व्यक्त होता है। संसार के सब पदार्थ देशकाल से सीमित तथा कारणसिद्धांत से नियंत्रित होते हैं, किंतु कूटस्थ ब्रह्म इनसे पूर्णरूप से स्वतंत्र है। वह समस्त विश्व को व्याप्त करता है किंतु उससे परे भी है। प्रकृति से उत्पन्न सभी पदार्थ क्षर तथा नश्वर हैं किंतु कूटस्थ ब्रह्म अक्षर अथवा अविनाशी है। वह शुद्ध चेतन है। वह केवल ज्ञाता है, ज्ञेय नहीं। इंद्रिय, वाणी, मन तथा बुद्धि के द्वारा उसका ज्ञान नहीं हो सकता क्योंकि वह इन सबका आधार है। उसी की चेतना के प्रकाश से ये सब भी प्रकाशित होते हैं। भगवद्गीता के अनुसार आत्मसाक्षात्कार होने से योगी कूटस्थ और जितेंद्रिय हो जाता है। जीवन के द्वंद्व उसे उस अवस्था में प्रभावित नहीं कर पाते। वह कर्मबंधन से सर्वथा मुक्त हो जाता है तथा मोक्ष प्राप्त कर लेता है।
ग्रीन कोरिडोर

परिचय

ग्रीन कोरिडोर (Green corridor) असल में अस्पताल के कार्मिको और तथा पुलिस के आपसी सहयोग से अस्थायी रूप से तैयार किया जान वाला एक रूट होता है जिसमे कुछ देर के लिए ट्रैफिक पुलिस के सहयोग से निर्धारित मार्ग पर कुछ देर के लिए यातायात रोक दिया जाता है या नियमित कर दिया जाता है ताकि pilot vehicle या एम्बुलेंस को एक से दूसरी जगह जाने के लिए कम से कम समय लगे। ऐसे में एम्बुलेंस का ड्राईवर काफी अनुभवी और प्रशिक्षित होता है जो भीड़ भाड़ वाले स्थान में भी गाड़ी चलाने के लिए सहज होते हैं। और ऐसे में कम से कम समय में मरीज को चिकित्सा सेवा मुहेया करवा दी जाती है जिसकी वजह से किसी की जिन्दगी बचाने के लिए आपातकाल में लगने वाला समय कम हो जाता है और समय पर चिकित्सा सुविधा मुहैया करवा देने के कारण मरीज के बचने की संभावनाएं बढ़ जाती है।
बाहरी कड़ियाँ
Detailed explanation of Green Corridor
in news Green Corridor
मसेबी रसूलपुर, बिलारी (मुरादाबाद)

भूगोल

इस गांव का कुल क्षेत्रफल 337.33 हैक्टयर है तथा कुल मकान की संख्या 594 है। यहाँ के किसानों की मूख्य फसल गेहूँ चावल है। मेंथा भी यहाँ के किसानों की प्रधान फसल है लेकिन अधिक घाटे के कारण यहाँ फसल बिलुप्त होने के कगार पर है। किसानों के लिए सिचाँई के लिए कोई नहर नहीं है। वर्तमान समय में विद्युत चलित कुओं तथा इंजनों का प्रयोग हो रहा है।

जनसांख्यिकी

मसेबी रसूलपूर की कुल आबादी 3845 है, जिसमें
2008 पुरुष तथा 1837 महिलाएं हैं।

यातायात

मसेबी रसूलपूर मुरादाबाद मार्ग पर स्थित है यह से मुराबाबाद की दूरी 12 किलोमीटर है मुख्य मार्ग पर 1 किलोमीटर चल कर ही यहाँ पहुँचा जा सकता है ब्लॉक कुंदरकी की दूरी यहाँ से 9 किलोमीटर है।

आदर्श स्थल

मसेबी रसूलपूर में अधिकतर दो धर्मो के अनुयायी निवास करते हैं, मुस्लिम तथा हिन्दू। यहां हिन्दुओं की अपेक्षा मुस्लिम समाज के लोग अधिक हैं। दो मस्जिद और दो मन्दिर हैं। एक सरकारी विद्यालय है, दो प्राइवेट विद्यालय हैं। वर्तमान ग्राम प्रधान तय्यब हूसैन हैं एवं पूर्व प्रधान जहाँन खाँन हैं।

इतिहास

मसेबी की उत्पत्ति मुगल काल की है जो कि अनुमानित 16 वी सदी मानी जाती है। क्योंकि मसेबी में वर्तमान समय में भी मुगल काल की मस्जिद तथा मकबरों के कुछ खंण्डहर स्थित हैं मसेबी का समय समय पर स्थानांतरण होता रहा है।
हुसैन जिलुर रहमान

हुसैन जिलुर रहमान बांग्लादेश के नव निर्वाचित राष्ट्रपति हैं।